Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 574/12/3309	Trenčín, 12.12.2012
EEČ : 2-28-210-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 35,00 € 
b.	Peňažná suma určená na všeobecne prospešné účely: 50,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
dňa 30.04.2012 v čase asi o 23.00 hod. prišiel ku spoločným pivničným priestorom v mieste trvalého bydliska, ktoré si odomkol svojim kľúčom, kde z priestorov spoločnej pivnice najskôr odcudzil neuzamknutý detský horský bicykel zn. Engine Swift, bielo-modrej farby, nezisteného výrobného čísla, spoločné pivničné priestory uzamkol a s bicyklom odišiel ku rieke Váh pri obci XXXXX kde odcudzený bicykel uschoval do porastu, čím majiteľovi tohto bicykla XXXXX, nar. XXXXX, bytom XXXXX, XXXXX spôsobil škodu vo výške 50,-€, následne sa vrátil späť do spoločných pivničných priestorov v mieste trvalého bydliska, tieto si opäť odomkol, prešiel ku latkovej pivnici, kde odskrutkoval 4 skrutky na pätlici, ktorá bola uzamknutá visiacim zámkom, uvedenú pätlicu silovo vykrútil, čím sa mu podarilo otvoriť latkové dvere a z priestorov tejto pivnici odcudzil pánsky horský bicykel zn. Rock Machine Flash, čiernej farby, nezisteného výrobného čísla, spoločné pivničné priestory opäť uzamkol a bicykel taktiež uschoval pri rieke Váh v blízkosti obce XXXXX čím majiteľovi bicykla XXXXX, nar. XXXXX, bytom XXXXX, XXXXX spôsobil odcudzením bicykla škodu vo výške 258,-€ a poškodením pätlice škoda vo výške 5,-€.

Odôvodnenie: 
    	  Uznesením povereného príslušníka Okresného riaditeľstva PZ, Obvodné oddelenie  XXXXX sp. zn. XXXXX zo dňa 18.06.2012 bolo podľa § 206 odsek 1 Trestného poriadku vznesené obvinenie ml. XXXXX pre prečin krádeže podľa § 212 odsek 2 písmeno a) Trestného zákona a iné na skutkovom základe vyššie uvedenom. 

    	  Preskúmaním príslušného spisového  materiálu  som  zistila,  že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku. 

      	Obvinený ml. XXXXX, jeho právny zástupca ako aj  poškodené subjekty a splnomocnenec Úradu práce sociálnych vecí a rodiny XXXXX s uzatvorením zmieru počas prípravného konania vyslovili súhlas. Obvinený slobodne, vážne vyhlásil, že spáchal skutok, pre ktorý je stíhaný. 

Potom ako obvinený vyjadril poľutovanie nad svojim konaním sa svedkom poškodeným ospravedlnil a na všeobecne  prospešné účely vložil na účet Krajskej prokuratúry Trenčín zriadený pre potreby Okresnej prokuratúry XXXXX č. XXXXX sumu vo výške 50,- Eur, ktorú prokurátorka považuje za dostačujúcu. Peňažná čiastka bola na uvedený účet obvineným vložená dňa 13.11.2012. 

	Poškodený XXXXX vyjadril do zápisnice súhlas s ukončením sporu zmierom a nepožadoval žiadnu náhradu škody, nakoľko mu nebola spôsobená.

	Poškodený XXXXX súhlasil s ukončením sporu zmierom, ale požadoval uhradiť škodu vo výške 35 € jednorázovo. Táto škoda mu bola uhradená priamo v mediačnom konaní dňa 13.11.2012 o 09,37 hod. 

     	Obvinený ml. XXXXX doposiaľ nebol súdne stíhaný ani priestupkovo riešený. V mieste bydliska na obvineného sťažnosti podávané neboli. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že takýto spôsob  rozhodnutia je dostačujúci.

           Pretože podmienky pre schválenie zmieru a zastavenie trestného stíhania sú splnené, bolo rozhodnuté tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka